### 14.    Beslutning om anlægsbevilling og godkendelse af projekter under Få det fikset - dagtilbud og folkeskoler

**Åbent**

Sagsnr.: 326-2021-3929        J.nr.: 82.00.00           Dokumentnr.:
326-2021-83502

**Sagstype**

Beslutning.

**Resume og sagens baggrund**

På investeringsoversigten for 2021
er der afsat 5,5 mio. kr. til projektet Få det fikset – dagtilbud og
folkeskoler. Der er afsat 250.000 kr. til hver af de 16 folkeskoler og 500.000
kr. til hver af de 3 dagtilbudsområder. Der kunne ansøges om konkrete projekter
frem til 31. marts 2021. Kommunalbestyrelsen skal behandle projekterne den 28.
april 2021. Der søges om anlægsbevilling til det samlede rådighedsbeløb på 5,5
mio. kr. til Få det fikset – dagtilbud og folkeskoler, og der lægges op til, at
projekterne godkendes.

**Indstillinger**

Direktøren indstiller,

·
at der gives anlægsbevilling på 5,5 mio. kr. finansieret af
rådighedsbeløbet i 2021, og

·
at de beskrevne projekter under Få det fikset – dagtilbud og
folkeskoler - godkendes.

**Behandling**

Økonomiudvalget og Kommunalbestyrelsen.

**Sagsfremstilling**

På investeringsoversigten for 2021
er der afsat 5,5 mio. kr. til projektet Få det fikset – dagtilbud og
folkeskoler. Der er afsat 250.000 kr. til hver af de 16 folkeskoler og 500.000
kr. til hvert af de 3 dagtilbudsområder. Midlerne skal anvendes til
forbedringer af de fysiske rammer på ejendommene. Projekterne kan således
spænde bredt fra vedligeholdelsesprojekter til skabelse af udemiljøer til
læringsformål.

Der kunne ansøges om de konkrete
projekter frem til den 31. marts 2021, og sagen behandles samlet på
Kommunalbestyrelsens møde den 28. april 2021.

Det tekniske område har været i
dialog med alle folkeskoler og dagtilbudsområder og modtaget projektforslag fra
alle. I perioden januar - marts 2021 er projektforslagene blevet kvalificeret
med indhentning af tilbud fra håndværkere og leverandører. Samtidig har man på
skoler og dagtilbudsområder behandlet projekterne på henholdsvis
skolebestyrelser, forældrebestyrelser og elevråd. På den baggrund er
ansøgningerne nu afdækket fyldestgørende, så der kan arbejdes videre med at
realisere dem.

I Bilag 1 er der en oversigt over
projekterne i det enkelte dagtilbud/folkeskole. Det ses, at alle 3 dagtilbud,
og 10-11 folkeskoler i større eller mindre omfang ønsker at forbedre udemiljøer
til læring og læring gennem leg. De øvrige projekter er forskellige
bygningsmæssige ændringer og renovering af for eksempel skolebibliotek,
fysiklokale eller toiletter.

Alle dagtilbud og skoler søger om
det maksimale beløb, og udgiftens størrelse understøttes af de indhentede
tilbud. Hvor det er muligt, er der afsat mindre beløb til uforudsete udgifter.
I nogle tilfælde dækker skolen selv forventede ekstraudgifter.

Der er i alle tilfælde en
budgetusikkerhed, da der kan komme prisændringer i forhold til de oprindelige
tilbud, der er indhentet mindst 1 måned før, de efter kommunalbestyrelsens
godkendelse kan iværksættes. Denne budgetusikkerhed kan medføre behov for at
tilpasse projekterne.

Efter behandlingen i
Kommunalbestyrelsen vil Det Tekniske Område igangsætte det videre arbejde på
baggrund af den beslutning, der træffes.

**Økonomiske konsekvenser**

Der er
afsat et rådighedsbeløb på i alt 5,5 mio. kr. i 2021 til Få
det fikset – dagtilbud og folkeskoler. Det bemærkes, at restrådighedsbeløbet
herefter udgør 0 kr.

[adresse] bemærkninger er
indarbejdet i sagen.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| Bilag 1: Få Det Fixet Overblik | 326-2021-86173 |